...એવી દલીલ કરે છે કે તેમના પુનર્વસનના અન્ય ખર્ચની માફક તેમના સાપ્તાહિક સેક્સ સત્ર માટે પણ સરકાર નાણાં ચૂકવે તે યોગ્ય છે. આજે ત્રણ મહિનાના સારવાર કાર્યક્રમની કિંમત 5,400 ડોલર (અંદાજે ચાર લાખ રૂપિયા) થાય છે.

ટ્રેક સૂટમાં સજ્જ થઈ વ્હિલચૅરમાં બેઠેલા મિસ્ટર એ ટેનિસ રમવા જઈ રહ્યા છે.

તેઓ કહે છે, "સરોગેટની સેવા લેવાનું મારા જીવનનું લક્ષ્ય ન હતું.  હું ઘાયલ થયો અને મારા જીવનના દરેક પાસાંને પૂર્વવત કરવા ઇચ્છતો હતો."

મિસ્ટર એ ઉમેરે છે, "હું મારી સરોગેટના પ્રેમમાં પડ્યો નથી. હું પરણિત છું. મેં સરોગેટ થેરપ... બાકીનો લેખ લખો:
ં.

BBC Investigation : દિલ્હીના સેક્સ રૅકેટમાં આફ્રિકાથી મહિલાઓને કેવી રીતે લવાય છે?

રબ્બીઓનો એક નિયમ હતોઃ કોઈ પરણેલાં પુરુષ કે સ્ત્રી સરોગેટ્સ તરીકે કામ કરી શકશે નહીં. અલોનીએ તે નિયમનું શરૂથી જ પાલન કર્યું છે. 

સમય જતાં અલોનીને ઇઝરાયલના સત્તાવાળાઓનો ટેકો પણ મળ્યો છે. અલોનીના ક્લિનિકમાં સરોગેટ સેક્સ થેરપી લઈ ચૂકેલા આશરે 1,000 લોકોમાં સંખ્યાબંધ વરિષ્ઠ ઘાયલ સૈનિકોનો સમાવેશ થાય છે.

એમાંના ઘણાને મગજમાં કે કરોડરજ્જુમાં ઈજા થઈ હતી. એ બધાની સારવારનો ખર્ચ સરકારે ચૂકવ્યો હતો.

ઇઝરાયલની પરિવાર કેન્દ્રીત સંસ્કૃતિ અને લશ્કરી દળો પ્રત્યેનો તેમનો અભિગમ પોતાના માટે ઉપકારક બન્યો હોવાનું અલોની માને છે.

મોટાભાગના ઇઝરાયલી નાગરિકો 18 વર્ષના થાય એટલે તેમને સૈન્યમાં સેવા આપવા માટે બોલાવવામાં આવે છે અને તેઓ મધ્યમ વયના થાય ત્યાં સુધી અનામત સૈનિક તરીકે કાર્યરત રહી શકે છે. 

ડૉ. અલોની કહે છે, "અમારા દેશની સ્થાપના થઈ ત્યારથી અમે હંમેશાં યુદ્ધની પરિસ્થિતિમાં રહ્યા છીએ."

"કોણ ઘાયલ થયું અને કોનું મોત થયું એ ઇઝરાયલમાં બધા જાણતા હોય છે અને એ લોકોનું સ્થાન પૂરવા બાબત બધાનો અભિગમ હકારાત્મક હોય છે. અમે ખુદને તેમના ઋણી માનીએ છીએ."

ડેવિડ વાતચીત કે હલનચલન કરી શકતો નથી.

આશરે 40 વર્ષના એક પુરુષ મધ્ય ઇઝરાયલના એક બગીચામાં ધાબળો લપેટીને બેઠા છે. એ પૂર્વ સૈનિક છે, જેમની જિંદગી 2006ના લેબનન યુદ્ધમાં બરબાદ થઈ ગઈ હતી.

અમે તેમને ડેવિડ નામે ઓળખીએ છીએ. ડેવિડ વાતચીત કે હલનચલન કરી શકતા નથી. 

ડેવિડ ઑક્યુપેશનલ થેરપિસ્ટની મદદ વડે જ વાતચીત કરી શકે છે. ઑક્યુપેશનલ થેરપિસ્ટ તેના હાથને ટેકો આપે અને તેના હાથમાં પેન પકડેલી રાખે તો જ ડેવિડ વાઇટ બોર્ડ પર લખી શકે છે.

ડેવિડ કહે છે, "હું તો એક સામાન્ય માણસ હતો. દૂર પૂર્વના દેશોની સફરેથી પાછો ફર્યો હતો. હું યુનિવર્સિટીમાં અભ્યાસ કરતો હતો અને બારમૅન તરીકે નોકરી કરતો હતો. મને રમતગમત અને દોસ્તો સાથે રહેવું પસંદ હતું."

ડેવિડના મિલિટરી યુનિટ પર હુમલો કરવામાં આવ્યો, ત્યારે ડેવિડના પગમાં અને માથામાં ગંભીર ઈજા થઈ હતી. તેમને હૉસ્પિટલમાં ત્રણ વર્ષ સારવાર લેવી પડી હતી.

ડેવિડ કહે છે તેમ એ સમયગાળામાં તેની જીવવાની ઇચ્છા મરી પરવારી હતી. તેની ઑક્યુપેશનલ થેરપિસ્ટે સરોગેટ સેક્સ થેરપી અજમાવવાની સલાહ આપી ત્યાર બાદ ડેવિડની હાલત સુધરવા લાગી હતી. 

ડેવિડ કહે છે, "સરોગેટ થેરપીની શરૂઆત કરી ત્યારે હું જાણે કે પરાજિત હોઉં એવો અનુભવ થતો...